**PÁLYÁZATI felhívás**

A Honvédelmi Minisztérium nyílt pályázatot hirdet a

**„Magyarország jó tanulója, jó sportolója - 2022”**

cím elnyerésére.

**A Honvédelmi Minisztérium (a továbbiakban: Minisztérium) a *„Magyarország jó tanulója, jó sportolója - 2022”* címmel azon tanulókat kívánja elismerni, akik a 2021/2022. tanévben kimagasló tanulmányi- és sportteljesítményt nyújtottak.**

A pályázat kiírásában közreműködő sportköztestületek:

a Magyar Olimpiai Bizottság, a Magyar Paralimpiai Bizottság, a Nemzeti Versenysport Szövetség, valamint a Nemzeti Diák, Hallgatói és Szabadidősport Szövetség.

# A PÁLYÁZAT CÉLJA

A pályázat célja:

* az utánpótlás korú sportolók ösztönzése az eredményes tanulásra és magas szintű sportolásra,
* azon kiválóságok elismerése, akik kiemelkedő tanulmányi eredményeik mellett a sportban is magas szintű teljesítményt nyújtanak.

# A PÁLYÁZAT DÍJAZÁSA

A díjazottak a 2021/2022. tanévben nyújtott teljesítményükért a **„Magyarország jó tanulója, jó sportolója − 2022”**címet elismerő oklevelet kapnak.

# PÁLYÁZATI Feltételek

A cím elnyerésére oktatási intézmény nappali rendszerű iskolai oktatásban vagy egyéni munkarend keretében részt vevő 5−8. évfolyamos tanulói nyújthatnak be pályázatot, akik az alábbi feltételek mindegyikének megfelelnek:

1. Tanulmányi eredményük átlaga kettő tizedesjegy értékre kerekítve − a magatartás és szorgalom jegyek kivételével számítva – a 2021/2022. tanév végén elérte legalább a 4,80-t.
2. A 2021/2022. tanévben (2021. szeptember 1. és 2022. augusztus 31. között) az alábbi,  
   4. pontban meghatározott sportágban és versenyen 1−6. helyezést ért el.

# A PÁLYÁZAT ELBÍRÁLÁSÁNÁL FIGYELEMBE VETT SPORTEREDMÉNYEK

## a pályázat elbírálásánál figyelembe vett sportágak

A pályázat elbírálásánál **kizárólag az alábbi sportágak eredményei** értékelhetők:

* olimpiai sportágak országos sportági szakszövetségei/sportági szövetségei által és a Nemzeti Versenysport Szövetség tagszervezetei *(ld.* *3. melléklet)* által képviselt valamennyi sportágában elért eredmények,
* a Magyar Paralimpiai Bizottság által képviselt paralimpiai sportágakban elért eredmények, valamint
* a fogyatékosok nemzetközi sportszövetségei által szervezett világjátékokon szereplő sportágakban elért eredmények.

## a pályázat elbírálásánál figyelembe vett versenyEREDMÉNYEK ÉS HITELESÍTÉSÜK

A pályázat elbírálása során **kizárólag az alább felsorolt versenyeken elért 1-6. helyezések** vehetők figyelembe.

**Hazai versenyek:**

* Korosztályos Országos Bajnokság
* Diákolimpia®
* FODISZ Diákolimpia

**Nemzetközi versenyek:**

* Ifjúsági Olimpia (YOG)
* Korosztályos Világbajnokság
* Korosztályos Európa-bajnokság
* Európai Ifjúsági Olimpiai Fesztivál (EYOF)
* Iskolai Világbajnokság (ISF)
* Korosztályos Világkupa
* Speciális Világjátékok

**Korosztályos Országos Bajnokságnak az tekinthető,** amelyet az országos sportági szakszövetségek, sportági szövetségek, valamint a fogyatékosok sportszövetségeinek az adott versenyre vonatkozó versenykiírása, illetve versenyszabályzata Országos vagy Magyar Bajnokságnak rögzít. Olyan sportágakban, ahol többszintű bajnoki rendszer működik, csak a legmagasabb szintű bajnokság (pl. NB I.) eredményei értékelhetők. Több fordulóból álló versenysorozat esetén, a fordulók lezárását követően megállapított végeredménnyel lehet pályázni, ebben az esetben a végeredmény megállapításának / kihirdetésének a dátuma a pályázati időtartamba kell hogy essen.

**A sporteredményeket hitelesíttetni szükséges** **a verseny típusának megfelelő szervezettel** *(ld. 3. melléklet)* **a *4. melléklet* nyomtatványán, mely több sportág esetén sportáganként egy pótlappal bővíthető.** Az Országos Bajnokság, az Ifjúsági Olimpia, a Világ- és Európa-bajnokság, az Európai Ifjúsági Olimpiai Fesztivál, Világkupa eredményeit a 3*. mellékletben* megnevezett országos sportági szakszövetség / sportági szövetség, a Diákolimpia® versenyrendszerében elért eredményeket kizárólag a Magyar Diáksport Szövetség, a FODISZ Diákolimpián és a Speciális Világjátékon elért eredményeket a Magyar Paralimpiai Bizottság hitelesítheti.

## a pályázat elbírálásánál figyelembe vett verseny-eredmények száma

**Maximum három sportág versenyeredményével lehet pályázni, sportáganként egy hazai és egy nemzetközi eredménnyel.**

Egy sportágon belül szerzett több, jelen pályázatban elfogadható versenyeredmény esetén bármelyik versenyeredménnyel, de csak eggyel lehet pályázni.

**Az országos sportági szakszövetségek / sportági szövetségek az általuk képviselt sportágakban sportáganként kizárólag egy hazai és egy nemzetközi versenyen elért eredmény alapján adhatnak ki igazolást!**

# PÁLYÁZATI DOKUMENTÁCIÓ

**A pályázati dokumentáció elérhető az alábbi weboldalakon:**

* a kormányzati portálon:

<https://kormany.hu/dokumentumtar/magyarorszag-jo-tanuloja-jo-sportoloja-2022-palyazat>;

* a sportköztestületek honlapjain ([www.olimpia.hu](http://www.olimpia.hu), [www.hparalimpia.hu](http://www.hparalimpia.hu), [www.nvesz.hu](http://www.nvesz.hu), [www.ndhsz.hu](http://www.ndhsz.hu)).

1. **Pályázati adatlap**

A Pályázati adatlapot *(ld. 1. melléklet)* **elektronikusan,** a csatolt mellékletek adataival megegyezően kell kitölteni és benyújtani. A sikeres beküldésről visszaigazoló e-mail-t küldünk.

**Csak az útmutatásoknak megfelelően, pontosan, hiánytalanul, a csatolt mellékletek adataival megegyezően kitöltött Pályázati adatlap érvényes! Hiánypótlásra nincs lehetőség!**

1. **Ajánlás a „Magyarország jó tanulója, jó sportolója – 2022” címre**

A 2021/2022. tanévi tanulmányi eredményt igazoló dokumentumot kiállító intézmény részéről az intézményvezető/tagintézmény-vezető ajánlása nyomtatvány a *2. mellékletben* található. A tanulmányi átlagot kettő tizedesjegy értékre kerekítve − a magatartás és szorgalom jegyek kivételével számítva – kérjük megadni. A 2021/2022. tanév végén legalább 4,80 eredmény elérése szükséges.

**Csak a 2021/2022. tanév végi bizonyítványt kiállító intézmény/tagintézmény vezetője által kiállított, hiánytalanul, megfelelően kitöltött, formanyomtatványon benyújtott dokumentum érvényes! Hiánypótlásra nincs lehetőség!**

1. **Tanulmányi eredményt igazoló dokumentum**

A bizonyítvány 2021/2022. tanévi tanulmányi eredményét igazoló oldalainak a kiállító intézmény/tagintézmény vezetője/-helyettese által hitelesített másolata.

Kizárólag szöveges értékelést alkalmazó intézmény esetén az érdemjegyre váltás hivatalos dokumentuma az intézmény/tagintézmény vezetője/-helyettese által hitelesítve.

**Csak az intézmény/tagintézmény vezetője/-helyettese által hitelesített dokumentum érvényes! Hiánypótlásra nincs lehetőség!**

1. **Sporteredmény-hitelesítő adatlap(ok)** (maximum három sportágban, sportágaként maximum egy adatlap)

A sporteredmények hitelesítését a hivatalos versenyjegyzőkönyv adatainak megfelelően **a Sporteredmény-hitelesítő adatlapon** *(4. számú melléklet)* kell elvégezni, amely több sportágban elért eredmény esetén sportáganként egy további adatlappal bővíthető.

**Kivételt képez a Diákolimpia® eredmény hitelesítése**, mert a Magyar Diáksport Szövetség elektronikus sporteredmény-hitelesítő adatlapot állít ki, melyen szerepel, hogy „a Honvédelmi Minisztériummal való egyeztetés alapján ez az igazolás egyenértékű a „Magyarország jó tanulója, jó sportolója - 2022” pályázat *4. mellékletével* - a Minisztérium érvényes igazolásként befogadja.”

**Egy sportágra vonatkozóan egy hazai, illetve egy nemzetközi eredmény adható meg.**

Az adatlapot a hitelesítő szervezetnek az adott versenyre vonatkozó versenyjegyzőkönyv adataival megegyezően kell kitöltenie. A hivatalos versenykiírást, illetve versenyszabályzatot, valamint a versenyjegyzőkönyv megadott adatokat alátámasztó oldalainak hitelesített másolatát a Minisztérium bekérheti ellenőrzésre.

**Kizárólag**

* **a *4. melléklet* nyomtatványán benyújtott,**
* **hiánytalanul és pontosan kitöltött,**
* **a *3. mellékletben* meghatározott – az adott verseny típusának, illetve a sportágnak megfelelő – szervezet, valamint aláírásra jogosult személy által hitelesített, továbbá**
* **a megfelelő bélyegzővel ellátott adatlap érvényes!**

**A nem megfelelő szervezet (pl. megyei szövetség, sportegyesület) által hitelesített eredmény nem vehető figyelembe! Hiánypótlásra nincs lehetőség!**

1. **Adatkezelési nyilatkozat**

Az *5. mellékletben* található *Adatkezelési nyilatkozaton* **a Pályázó − és a 16. életévét még be nem töltött Pályázó törvényes képviselője − aláírásával hozzájárulását adja a** személyes adatok kezeléséhez, a pályázat eredményének közzétételéhez, kép- és hangfelvétel készítéséhez, azoknak a pályázat kiírója által történő felhasználásához.

**A nyilatkozat aláírás(ok) nélkül nem érvényes! Hiánypótlásra nincs lehetőség!**

# A PÁLYÁZAT BENYÚJTÁSA

**A pályázat benyújtásának határideje: 2023. március 31., 24:00 óra**

A határidő lejártát követően beérkező pályázatokat elutasítjuk.

## benyújtandó Pályázati dokumentáció

A pályázati dokumentáció kötelező részei az alábbiak:

* **Pályázati adatlap** (1. melléklet) elektronikus beküldésről szóló visszaigazoló e-mail-je (nem kérjük, hogy aláírják),
* **Ajánlás** (2. melléklet),
* **Tanulmányi eredményt igazoló dokumentum** (bizonyítvány hitelesített másolata),
* **Sporteredmény-hitelesítő adatlap(ok)** (4. melléklet), valamint
* **Adatvédelmi nyilatkozat** (5. melléklet).

## PÁLYÁZAT BENYÚJTÁSÁNAK MÓDJA

A pályázati dokumentációt

* **e-mailben** kell benyújtani a Nemzeti Sportügynökség Nonprofit Zrt.[jtjs@nsu.hu](mailto:jtjs@nsu.hu) **elektronikus címre;**
* a **„Tárgy:”** mezőben csak a **pályázó tanuló hivatalos nevét** kérjük feltüntetni;
* a fentiekben felsorolt **dokumentáció elemeket** kérjük, hogy **külön-külön mellékletként csatolják** az elektronikus levélben;
* a **levél törzset** (levelezés felületet) **kérjük üresen hagyni,** oda ne írjanak.

**Kérjük, ne hagyja az utolsó napokra a pályázat benyújtását!**

(Első lépésként a szükséges igazolásokat kiállító intézménnyel és szervezettel/  
szervezetekkel történő kapcsolatfelvételt javasoljuk, mivel a dokumentumok elkészítése hosszabb időt vesz igénybe. **Hiánypótlásra nincs lehetőség!**)

# A PÁLYÁZAT ÉRVÉNYESSÉGÉNEK VIZSGÁLATA

**A pályázat érvénytelen és automatikusan elutasításra kerül, amennyiben**

* a Pályázó nem felel meg a pályázati feltételeknek *(ld. 3. pont)*;
* a Pályázati adatlapon megjelölt adatok nem a valóságnak megfelelőek, a kitöltés hiányos, pontatlan, nem értelmezhető, elektronikusan nem kerül megküldésre;
* nincs értékelhető versenyeredmény (pl. sportág, versenytípus, versenyeredmény nem felel meg a feltételeknek);
* valamely kötelező melléklet hiányzik, nem formanyomtatványon került benyújtásra; kitöltése hiányos, pontatlan, nem értelmezhető; aláírás, hitelesítés hiányzik vagy nem megfelelő;
* az elektronikus dokumentáció határidőn túl kerül benyújtásra (2023. március 31. utáni az időpont).

**Hiánypótlásra nincs lehetőség!**

# A PÁLYÁZAT ÉRTÉKELÉSE

A pályázatokat azÉrtékelő Bizottság – a tanulmányi- és sporteredményeket figyelembe véve – egységes szempontsor alapján értékeli. Az Értékelő Bizottság által felterjesztett javaslat alapján a pályázat díjazottjairól a sportért felelős államtitkár dönt.

# ÉRTESÍTÉS A PÁLYÁZAT EREDMÉNYÉRŐL

A díjazottak listája várhatóan 2023. június 1-től – az elért eredmény és oktatási intézmény megjelölésével − közzétételre kerül a <https://kormany.hu/dokumentumtar/magyarorszag-jo-tanuloja-jo-sportoloja-2022-palyazat-eredmenye> felületen, illetve a pályázók a kapcsolattartó e-mail címére küldött elektronikus üzenetben értesítést kapnak az eredményről.

# DÍJÁTADÁS

Az Értékelő Bizottság által javasolt díjazottak – a kapcsolattartó e-mail címére küldött elektronikus üzenet formájában – meghívást kapnak a „Magyarország jó tanulója, jó sportolója − 2022” cím díjátadó ünnepségére, egyéb esetben a díjazottak a „Magyarország jó tanulója, jó sportolója − 2022” cím elismerő oklevelet postai úton vagy az iskolájukban vehetik át.

# FELLEBBEZÉS

A pályázati eljárással kapcsolatban és az államtitkári döntéssel szemben fellebbezésnek helye nincs.

# MELLÉKLETEK

1. melléklet: Pályázati adatlap (<https://docs.google.com/forms/d/e/1FAIpQLScmv54muPPZ2HCgCAZqTMJ9WHx9mYxAtwDnPRyyUd6xhwV6-g/viewform>)
2. melléklet: Ajánlás a „Magyarország jó tanulója, jó sportolója – 2022” címre köznevelési intézmény tanulója részére
3. melléklet: Hitelesítésre jogosult szervezetek
4. melléklet: Sporteredmény-hitelesítő adatlap (több sportág esetén pótlapokkal kiegészíthető)
5. melléklet: Adatkezelési nyilatkozat

# TOVÁBBI INFORMÁCIÓ

A pályázattal kapcsolatban a [jtjs@nsu.hu](mailto:jtjs@nsu.hu) címre írhat.